# Muntura Contax N

La muntura Contax N, introduïda el 2000, està dissenyada pel seu ús amb càmeres reflex de pel·lícula 35mm i digital Full Frame, com la Contax N1, la primera de la sèrie.
La muntura té un diàmetre de 55mm i una distància focal de brida de 48mm.
Aquesta muntura va ser la successora de la muntura Contax / Yashica, les quals no tenien la possibilitat d'enfocament automàtic. Abans de les Contax N, ja existien càmeres de la marca amb autofocus, les Contax G, però aquestes són càmeres telemètriques i no DSLR.
Aquest sistema va tenir molt poc recorregut, el 2002 es va presentar l'última càmera i objectius. L'abril del 2005, Kyocera (fabricant de Contax) va anunciar que es retirava del negoci de càmeres i que deixaria tota activitat relacionada amb la fabricació de càmeres Contax a finals d'any, la qual cosa va significar el final de la muntura N.
El sistema Contax N incorpora un muntatge electrònic que permet l'enfocament automàtic, exposició automàtica, prioritat a l'obertura i al temps, mesura de llum, flaix TTL i avançament i rebobinat automàtic de la pel·lícula.

## Esquema de noms de les càmeres amb muntura Contax N

| Model | Any |
| Contax N1 | 2000 |
| Contax NX | 2002 |
| Contax N Digital | 2002 |
La Contax NX era el model prosumer de 35 mm per a fotògrafs avançats i amateurs, mentre que el N1 estava dirigida als usuaris professionals. Les diferències principals es basen en la velocitat de l'obturador, la N1 pot disparar fins a 1/8000 segons, mentre que la NX només arriba a 1/4000. I també en la compensació d'exposició, on la N1 té tres passos, i la NX dos. Altres diferències són la possibilitat d'intercanviar la pantalla d'enfocament, el pes i robustesa, la cobertura del visor i alguns modes.
La Contax N Digital va ser la primera càmera DSLR Full Frame. Aquesta incorporava un sensor CCD de 6,29 megapíxels amb la capacitat de disparar amb una sensibilitat ISO de 100 fins a 1.600.

## Objectius

Aquests tenen focals des de 17mm fins a 400mm, incloent-hi objectius zoom i macro. Alguns objectius de Contax tenen les següents sigles:
* Apotessar: Disseny òptic apocromàtic, el qual corregeix aberracions cromàtiques
* Makro: Objectiu macro
* Sonnar: Disseny òptic propi de Zeiss amb una obertura de f/2.8 fins a f/4.5
* Planar: Disseny òptic propi de Zeiss amb una obertura de f/1.4
* T*: Recobriment multicapa que redueix els reflexes, flares, augmenta la transmissió de la llum i dona una reproducció de color pur
* Vario: Objectiu zoom

### Fixos

| Distància focal | Obertura | Any | Distància mínima d'enfocament | Diametre de filtre |
| 50mm | 1.4 | 2000 | 0,45m | 67mm |
| 85mm | 1.4 | 2002 | 0,83m | 82mm |
| 100mm | 2.8 | 2000 | 0,32m | 72mm |
| 400mm | 4.0 | 2002 | 2,90m | 112mm |

### Zoom

| Distància focal | Obertura | Any | Distància mínima d'enfocament | Diametre de filtre |
| 17-35mm | 2.8 | 2002 | 0,50m | 95mm |
| 24-85mm | 3.5-4.5 | 2000 | 0,50m | 82mm |
| 28-80mm | 3.5-5.6 | 2002 | 0,50m | 55mm |
| 70-200mm | 3.5-4.5 | 2002 | 1,00m | 67mm |
| 70-300mm | 4.0-5.6 | 2000 | 1,50m | 72mm |
Contax també va treure al mercat dos tubs d'extensió, un de 13 i un altre de 26mm, els quals redueixen la distància mínima d'enfocament i, per tant donen un major nivell d'ampliació macro.

### Terceres marques

En el seu moment, les següents marques van fabricar objectius amb muntura Contax N:
* Astro-Berlin: Gauss-Tachar 60mm f/2

## Accessoris

Contax també va treure al mercat el NAM-1, un adaptador de muntura el qual permet usar les òptiques de Contax 645 de format mitjà en les càmeres amb muntura N.
Una característica especial i tradicional de les càmeres Contax és la possibilitat d'imprimir dades a la placa exterior de pel·lícula en lloc de a la imatge, com sol ser el cas. La Contax NX amb el panell posterior de dades D-11 també ofereix aquesta opció. El panell posterior de dades multifuncional D-10 per al Contax N1 també ofereix funcions d'interval i la impressió de les dades d'enregistrament.
Amb els suports de piles P-9 (per Contax N1) i P-10 (per Contax NX) és possible utilitzar piles AA en comptes de piles de liti. Les bateries externes P8 i P8D estan disponibles com a carcasses externes per a bateries o bateries recarregables, mentre que el paquet de bateries P-8D2 està disponible per al Contax N Digital.
El visor LCD FE-1 no és un producte exclusiu del sistema N, però es pot usar per fer que la imatge del visor es transfereixi a la pantalla LC i com a disparador remot. Aquest per això no és compatible amb la NX.
Van sortir al mercat tres pantalles d'enfocament, una d'imatge dividida, una mate i una de graella mate, les quals es podien intercanviar a la Contax N1 depenguen del tipus de fotografia que es volia realitzar.

## Referències

* ↑ «Camera Mounts Sorted by Register» (en anglès). Graphics Cornell.
* ↑ «Contax/Yashica» (en anglès). Lens DB.
* ↑ «Contax G» (en anglès). Lens DB.
* ↑ «CONTAX-Branded Camera Business» (en anglès). Kyocera. Arxivat de l'original el 2005-04-13. [Consulta: 24 setembre 2023].
* ↑ «Contax N» (en anglès). Lens DB.
* 1 2 «Contax N1» (en anglès). Lens DB.
* 1 2 «Contax NX» (en anglès). Lens DB.
* ↑ «Contax N Digital» (en anglès). Lens DB.
* ↑ «CONTAX ANNOUNCES NEW ADDITION TO N SYSTEM: THE NX 35MM AUTO FOCUS SLR CAMERA» (en anglès). Americas Kyocera, 24-02-2002.
* ↑ «CONTAX INTRODUCES N DIGITAL CAMERA, WORLD'S FIRST DIGITAL SLR WITH FULL-FRAME 6.29 MEGA PIXEL SENSOR» (en anglès). Americas Kyocera, 02-02-2024.
* ↑ «Contax N Digital Specs» (en anglès). Dpreview.
* ↑ «Carl Zeiss Tele-Apotessar T* 400 mm F/4» (en anglès). Lens DB.
* 1 2 «Carl Zeiss Makro-Sonnar T* 100mm F/2.8» (en anglès). Lens DB.
* 1 2 3 «Carl Zeiss Vario-Sonnar T* 17-35mm F/2.8» (en anglès). Lens DB.
* ↑ «Carl Zeiss Planar T* 85mm F/1.4» (en anglès). Lens DB.
* ↑ «Carl Zeiss T* N Mount Auto Focus Lenses» (en anglès). Contax cameras. Arxivat de l'original el 2016-03-04. [Consulta: 7 maig 2024].
* ↑ «Carl Zeiss Planar T* 50mm F/1.4» (en anglès). Lens DB.
* 1 2 «CONTAX ANNOUNCES TWO NEW CARL ZEISS LENSES FOR THE N CAMERA SYSTEM» (en anglès). Americas Kyocera, 24-09-2002.
* ↑ «Carl Zeiss Vario-Sonnar T* 24-85mm F/3.5-4.5» (en anglès). Lens DB.
* ↑ «Carl Zeiss Vario-Sonnar T* 28-80mm F/3.5-5.6» (en anglès). Lens DB.
* ↑ «Carl Zeiss Vario-Sonnar T* 70-200mm F/3.5-4.5» (en anglès). Lens DB.
* ↑ «Carl Zeiss Vario-Sonnar T* 70-300mm F/4-5.6» (en anglès). Lens DB.
* ↑ «Contax N1 +FE-1 ViewFinder & BOX + 4 Lens + 2 ExtensionTube + NAM-1 Mount Adapter- NearMint» (en anglès). Camera Sakura.
* ↑ «Astro-Berlin Gauss-Tachar 60 mm f/ 2 Lens» (en anglès). All photo lenses.
* ↑ «Lens Database» (en anglès). Kentg Faith.
* 1 2 Mike Butkus. Contax NX Instruction manual (en anglès), p. 102.
* 1 2 3 4 Mike Butkus. Contax N1 Instruction manual (en anglès), p. 85-95.